DIRECȚIA BIODIVERSITATE

 Nr. înreg.:

**REFERAT DE APROBARE**

O prioritate majoră în strategia autorității publice centrale pentru protecția mediului este conservarea durabilă a speciilor de floră și faună sălbatice, în conformitate cu prevederile Directivei Consiliului Europei 92/43/CEE privind conservarea habitatelor naturale şi a speciilor de faună şi floră sălbatică.

Prezentul proiect de ordin acordă derogarea pentru capturarea unor exemplare din specii de pești în baza procedurii de acordare a derogărilor de la măsurile de protecție strictă a speciilor de floră și faună sălbatice, în scopul cercetării științifice.

Derogarea este acordată Institutului Național de Cercetare Dezvoltare „Delta Dunării”, în scopul realizării unui studiu științific în cadrul proiectului „Măsuri pentru asigurarea unui statut favorabil de protecție și conservare a habitatelor și speciilor periclitate din Rezervația Biosferei Delta Dunării în context internațional”.

La baza elaborării prezentului ordin au stat prevederile at.38 alin.(2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011,de asemenea, prevederile Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună sălbatice.

Derogările se stabilesc de către autoritatea publică centrală pentru protecţia mediului, cu avizul Academiei Române, anual şi ori de câte ori este nevoie, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural.

La stabilirea derogării au fost întrunite cumulative condițiile prevăzute la art.1 alin.(3) din Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună, respectiv nu există o alternativă acceptabilă, iar măsurile derogatorii nu sunt în detrimentul menținerii populației într-o stare de conservare favorabilă.

Ținând cont de cele menționate anterior și având avizul favorabil al Academiei Române, nr.313/CJ/12.06.2020, de asemenea, avizul favorabil al Administrației Biosferei Delta Dunării, nr.3195/17.02.2020, s-a elaborat proiectul de Ordin pentru aprobarea derogării în scop științific pentru speciile:

|  |  |
| --- | --- |
| 1 | *Aldrovanda vesiculosa* |
| 2 | *Centaurea jankae* |
| 3 | *Centaurea pontica* |
| 4 | *Echium maculatum* |
| 5 | *Marsilea quadrifolia* |
| 6 | *Mesocricetus newtoni* |
| 7 | *Mustela eversmanii* |
| 8 | *Mustela lutreola* |
| 9 | *Vormela peregusna* |
| 10 | *Bombina bombina* |
| 11 | *Emys orbicularis* |
| 12 | *Testudo graeca* |
| 13 | *Triturus dobrogicus* |
| 14 | *Vipera ursinii* |
| 15 | *Carassius carassius* |
| 16 | *Gymnocephalus baloni* |
| 17 | *Gobius syrman* |
| 18 | *Lota lota* |
| 19 | *Percarina demidoffi* |
| 20 | *Petroleuciscus borysthenicus* |
| 21 | *Proterorhinus marmoratus* |
| 22 | *Stizostedion volgensis* |
| 23 | *Zingel streber* |
| 24 | *Zingel zingel* |
| 25 | *Anisus vorticulus* |
| 26 | *Arytruta musculus* |
| 27 | *Catopta thrips* |
| 28 | *Coenagrion ornatum* |
| 29 | *Leptidea morsei* |
| 30 | *Lycaena dispar* |
| 31 | *Graphoderus bilineatus* |
| 32 | *Morimus funereus* |
| 33 | *Ophiogomphus ceciliai* |

pe care îl supunem spre aprobare.

Cu stimă,

DIRECTOR

Doina CIOACĂ

 Elaborat: Pasmangiu Ștefan

 Consilier, Direcția Biodiversitate